ai4bharat/Pralekha huggingface dataset:
વહાણવટા મંત્રાલય
બંદરોની કનેક્ટિવિટીમાં વધારો કરવા માટે રૂપિયા 48,782 કરોડના 70 રેલવે અને માર્ગ પરિયોજનાઓને મંજૂરી આપવામાં આવી: શ્રી મનસુખ માંડવિયા
શિપિંગ  અને રસાયણ તથા ખાતર રાજ્ય મંત્રી શ્રી મનસુખ માંડવિયાએ આજે લોકસભામાં એક પ્રશ્નના લેખિત જવાબમાં જણાવ્યું હતું કે, વિવિધ મુખ્ય બંદરો અને નાના બંદરો સાથે કનેક્ટિવિટી વધારવા માટે ભારત સરકાર દ્વારા રૂપિયા 45883.2 કરોડની કિંમતની 55 રેલવે પરિયોજનાઓ અને રૂપિયા 2899 કરોડની 15 માર્ગ પરિયોજનાઓ હાથ ધરવામાં આવી છે.
શ્રી માંડવિયાએ માહિતી આપી હતી કે 55 રેલવે પરિયોજનાઓમાંથી રૂપિયા 1048.20 કરોડની 15 પરિયોજનાઓ પૂર્ણ કરવામાં આવી છે અને રૂપિયા 44785 કરોડની 40 પરિયોજનાઓ હાલમાં અમલીકરણ હેઠળ છે. 15 માર્ગ પરિયોજનાઓમાંથી રૂપિયા 2592 કરોડની કિંમતની 10 પરિયોજનાઓ પૂર્ણ કરવામાં આવી છે અને રૂપિયા 307 કરોડની 5 પરિયોજનાઓ હાલમાં અમલીકરણ હેઠળ છે.
તેમણે જણાવ્યું હતું કે, માર્ચ 2019 સુધીમાં રેલવે મંત્રાલય દ્વારા હાથ ધરવામાં આવેલી 38 રેલવે કનેક્ટિવિટી પરિયોજનાઓનો અંદાજિત ખર્ચ રૂપિયા 16403 કરોડ છે. છેલ્લા ત્રણ નાણાકીય વર્ષમાં 15 માર્ગ અને 17 રેલવે પરિયોજનાઓ માર્ગ અને પરિવહન અને ધોરી માર્ગ/મુખ્ય બંદરો મંત્રાલય દ્વારા હાથ ધરવામાં આવી છે જેની પાછળ કુલ અંદાજે રૂપિયા 3204.82 કરોડનો ખર્ચ કરવામાં આવ્યો છે.
NP/DS/RP
(Visitor Counter : 104
ગૃહ મંત્રાલય
આરોગ્યકર્મીઓ, તબીબી સ્ટાફ અને અગ્ર હરોળના કર્મચારીઓ પર થતી હિંસા સામે પૂરતું રક્ષણ આપો: કેન્દ્રીય ગૃહમંત્રી
કોવિડ-19 સામે લડી રહેલા તબીબી કર્મચારીઓ અને અગ્ર હરોળના કર્મચારીઓ તેમની સેવા આપી રહ્યા હોય ત્યારે તેમના કામકાજમાં અવરોધો ઉભા કરનારા સામે આકરા પગલાં લેવામાં આવશે: ગૃહ મંત્રાલયે રાજ્યોને કહ્યું
કેન્દ્રીય ગૃહમંત્રી શ્રી અમિત શાહના નિર્દેશો હેઠળ, કેન્દ્રીય ગૃહ મંત્રાલય  દ્વારા તમામ રાજ્ય/ કેન્દ્ર શાસિત પ્રદેશોને આરોગ્ય સંભાળ પ્રોફેશનલો, મેડિકલ સ્ટાફ અને અગ્ર હરોળમાં રહીને સેવા આપી રહેલા કર્મચારીઓ પર થતી હિંસા સામે પૂરતી સુરક્ષા આપવા માટે તાકીદ કરી છે. ગૃહ મંત્રાલયે જણાવ્યું હતું કે, કોવિડ-19 સામે લડી રહેલા તબીબી પ્રોફેશનલો અને અગ્ર હરોળમાં કર્મચારીઓ તેમની સેવા આપી રહ્યા હોય ત્યારે કામમાં અવરોધો ઉભા કરનારા સામે અવશ્યપણે આકરાં પગલાં લેવામાં આવે.
કેન્દ્રીય ગૃહ મંત્રાલયે 24.03.2020, 04.04.2020 અને 11.04.2020ના રોજ તમામ રાજ્ય/ કેન્દ્ર શાસિત પ્રદેશોને એડવાઇઝરી બહાર પાડીને વિનંતી કરવામાં આવી હતી કે, આરોગ્ય સંભાળ કર્મચારીઓ, તબીબી સ્ટાફ અને અગ્ર હરોળમાં કામ કરી રહેલા કર્મચારીઓને પૂરતા પ્રમાણમાં સલામતી અને સુરક્ષા કવચ આપીને તેમની પૂરતું રક્ષણ સુનિશ્ચિત કરવામાં આવે. આ સંબંધે સંદેશાવ્યવહાર કરવા છતાં, દેશના અલગ અલગ ભાગોમાં આરોગ્ય સંભાળ કર્મચારીઓ/ અગ્ર હરોળના કામદારો પર હિંસાત્મક હુમલા થયા હોવાની ઘટનાઓ નોંધાઇ છે. વર્તમાન સમયમાં સ્પષ્ટ છે કે, આરોગ્ય સંભાળ પ્રોફેશનલો સામે કોઇપણ પ્રકારે હિંસાની એકાદ ઘટના પણ સમગ્ર આરોગ્ય સંભાળ સમુદાયમાં અસુરક્ષાની લાગણી પેદા કરી શકે છે.
નામદાર સર્વોચ્ચ અદાલતે, 08.04.2020ના રોજ અવલોકન કર્યું હતું કે, ભારત સરકારે, કોઇપણ રાજ્ય/ કેન્દ્ર શાસિત પ્રદેશ અને પોલીસ સત્તાધિશોને ધ્યાનમાં લીધા વગર હોસ્પિટલો અથવા કોવિડ-19નું નિદાન થતું હોય તેવી જગ્યાઓ અથવા કોવિડ-19ના શંકાસ્પદ દર્દીઓને રાખવામાં આવ્યા હોય અથવા ક્વૉરેન્ટાઇન અથવા ઘરમાં રાખવામાં આવ્યા હોય તેવા કોઇપણ સ્થળે ડૉક્ટરો અને તબીબી સ્ટાફને જરૂરી પોલીસ સુરક્ષા પૂરી પાડવી જોઇએ. વધુમાં, અદાલતે નિર્દેશો આપ્યા હતા કે, આ બીમારીના લક્ષણો શોધવા માટે સ્થળ પર જઇને લોકોનું સ્ક્રિનિંગ કરી રહેલા ડૉક્ટરો અને અન્ય તબીબી સ્ટાફને જરૂરી પોલીસ સુરક્ષા પૂરી પાડવામાં આવે.
સર્વોચ્ચ અદાલતના નિર્દેશો અને આપત્તિ વ્યવસ્થાપન અધિનિયમ 2005ની જોગવાઇઓને સુસંગત, કેન્દ્રીય ગૃહ મંત્રાલયે તમામ રાજ્ય/ કેન્દ્ર શાસિત પ્રદેશો અને જિલ્લા સત્તાધીશોને કાયદમાં આપેલી જોગવાઇની સત્તાનો ઉપયોગ કરીને અથવા અમલમાં રહેલા કોઇપણ અન્ય કાયદાનો ઉપયોગ કરીને સરકારી આરોગ્ય અધિકારીઓ અથવા અન્ય આરોગ્ય સંભાળ પ્રોફેશનલો અને/અથવા તે સંબંધિત લોકોના કામમાં ખલેડ પહોંચાડી રહેલા ગુનેગારો સામે આકરા દંડાત્મક પગલાં લેવામાં આવે. આપત્તિ વ્યવસ્થાપન 2005 અધિનિયમ હેઠળ કાયદાકીય સેવાઓના અમલીકરણ માટે તેમને અધિકૃતતા આપવામાં આવી છે.
ગૃહ મંત્રાલયે વધુમાં રાજ્ય સરકારો/ કેન્દ્ર શાસિત વહીવટીતંત્રોને વિનંતી કરી હતી કે, તેઓ રાજ્ય/ કેન્દ્ર શાસિત સ્તરે અને જિલ્લા સ્તરે નોડલ અધિકારીઓની નિયુક્તિ કરે જેઓ તબીબી પ્રોફેશનલોની કામગીરીમાં સલામતી સંબંધિત પ્રશ્નોનો ઉકેલ લાવવા માટે 24X7 ધોરણે ઉપલબ્ધ રહેશે. જો હિંસાની કોઇપણ ઘટના બને તેઓ તેઓ તાત્કાલિક અને આકરા પગલાં પણ તેવી વિનંતી કરવામાં આવી છે.
આ ઉપરાંત, રાજ્યો/ કેન્દ્ર શાસિત પ્રદેશોને વિનંતી કરવામાં આવી છે કે, IMAના સ્થાનિક ચેપ્ટરો સહિત તમામ તબીબી સમુદાયોમાં તેમજ વ્યાપકપણે જનતામાં આ દિશામાં લેવામાં આવેલા પગલાં અને નોડલ અધિકારીની નિયુક્તિ સંબંધિત માહિતીનો પ્રસાર કરવામાં આવે જેથી પાયાના સ્તરે અનુલાપન સુનિશ્ચિત થઇ શકે.
રાજ્યો/ કેન્દ્ર શાસિત પ્રદેશો સાથે સત્તાવાર સંદેશાવ્યહાર જોવા માટે અહીં ક્લિક કરો
GP/DS
(
પ્રધાનમંત્રીનું કાર્યાલય
સિકંદરાબાદ અને તિરુપતિ વચ્ચે વંદે ભારત એક્સપ્રેસ ખાસ કરીને આધ્યાત્મિક પર્યટનને ફાયદો કરશે અને આર્થિક વૃદ્ધિને વેગ આપશે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ ટિપ્પણી કરી છે કે વંદે ભારત એક્સપ્રેસ એ ગૌરવ, આરામ અને કનેક્ટિવિટીનો પર્યાય છે.
શ્રી મોદી દ્વારા સિકંદરાબાદ અને તિરુપતિ વચ્ચે વંદે ભારત એક્સપ્રેસને લીલી ઝંડી આપવા અંગે કેન્દ્રીય સાંસ્કૃતિક અને પર્યટન મંત્રી શ્રી જી કિશન રેડ્ડીની ટ્વીટ શેર કરતાં, પ્રધાનમંત્રીએ ટ્વીટ કર્યું:
“વંદે ભારત એક્સપ્રેસ એ ગૌરવ, આરામ અને કનેક્ટિવિટીનો પર્યાય છે. સિકંદરાબાદ અને તિરુપતિ વચ્ચેની ટ્રેન પ્રવાસન, ખાસ કરીને આધ્યાત્મિક પર્યટનને ફાયદો કરશે. તે આર્થિક વૃદ્ધિને પણ વેગ આપશે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ વર્લ્ડ એથ્લેટિક્સ ચેમ્પિયનશિપમાં ગોલ્ડ જીતવા બદલ નીરજ ચોપરાને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ નીરજ ચોપરાને વર્લ્ડ એથ્લેટિક્સ ચેમ્પિયનશિપમાં ગોલ્ડ જીતવા બદલ અભિનંદન પાઠવ્યા છે.
પ્રધાનમંત્રીએ X પોસ્ટમાં કહ્યું;
“પ્રતિભાશાળી @Neeraj_chopra1 શ્રેષ્ઠતાનું ઉદાહરણ આપ્યું છે. તેમનું સમર્પણ, ચોકસાઈ અને જુસ્સો તેમને માત્ર એથ્લેટિક્સમાં ચેમ્પિયન જ નહીં પરંતુ સમગ્ર રમત જગતમાં અપ્રતિમ શ્રેષ્ઠતાનું પ્રતીક બનાવે છે. વર્લ્ડ એથ્લેટિક્સ ચેમ્પિયનશિપમાં ગોલ્ડ જીતવા બદલ તેમને અભિનંદન.”
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ગોવાના લોકોને તેમના રાજ્ય સ્થાપના દિવસ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ગોવાના લોકોને તેમના રાજ્ય સ્થાપના દિવસ પર શુભેચ્છા પાઠવી છે.
એક ટ્વીટમાં, પ્રધાનમંત્રીએ કહ્યું; "ગોવા રાજ્ય સ્થાપના દિવસ પર, ગોવાના લોકોને મારી શુભેચ્છાઓ. આ કુદરતી સૌંદર્ય અને મહેનતુ લોકોથી આશીર્વાદિત રાજ્ય છે. તે વિશ્વના તમામ ભાગોમાંથી લોકોને આકર્ષે છે. હું પ્રાર્થના કરું છું કે ગોવા પ્રગતિની નવી ઊંચાઈઓ આવનારા વર્ષો સુધી સર કરવાનું ચાલુ રાખે. "
SD/GP
(
પ્રધાનમંત્રીનું કાર્યાલય
પ્રધાનમંત્રીએ કહ્યું કે દેશભરમાં 100 સ્થળોએ કિસાન ડ્રોનને ક્રિયામાં જોઈને આનંદ થયો
પ્રધાનમંત્રી શ્રી નરેન્દ્ર મોદીએ કહ્યું છે કે દેશભરમાં 100 સ્થળોએ કિસાન ડ્રોન્સને ક્રિયામાં જોયાનો તેઓને આનંદ છે.
એક ટ્વિટમાં, પ્રધાનમંત્રીએ કહ્યું;
"દેશભરમાં 100 સ્થળોએ કિસાન ડ્રોન્સને ક્રિયામાં જોતાં આનંદ થયો. આ એક વાઇબ્રન્ટ સ્ટાર્ટ-અપ, @garuda_india દ્વારા પ્રશંસનીય પહેલ છે.
નવીન ટેકનોલોજી આપણા ખેડૂતોને સશક્ત બનાવશે અને ખેતીને વધુ નફાકારક બનાવશે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ભારત-મધ્ય પૂર્વ-યુરોપ ઇકોનોમિક કોરિડોર સહયોગ, નવીનતા અને સહિયારી પ્રગતિની દીવાદાંડી બનવાનું વચન આપે છે: પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ ભારત-મધ્ય પૂર્વ-યુરોપ આર્થિક કોરિડોરની પ્રશંસા કરી છે. તેમણે કહ્યું કે તે સહકાર, નવીનતા અને સહિયારી આકાંક્ષાઓ અને સપનાઓની સફરને ચાર્ટ કરતી સહિયારી પ્રગતિનું દીવાદાંડી બનવાનું વચન આપે છે.
પ્રધાનમંત્રીએ X પર પોસ્ટ કર્યું:
“વહેલી આકાંક્ષાઓ અને સપનાઓની સફરને આલેખતા, ભારત-મધ્ય પૂર્વ-યુરોપ ઇકોનોમિક કોરિડોર સહકાર, નવીનતા અને સહિયારી પ્રગતિની દીવાદાંડી બનવાનું વચન આપે છે. જેમ જેમ ઈતિહાસ પ્રગટ થાય છે તેમ, આ કોરિડોર માનવ પ્રયાસો અને સમગ્ર ખંડોમાં એકતાનો પુરાવો બની શકે.
CB/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિશિલ્ડ રસીના બે ડોઝનો અંતરાલ 12-16 અઠવાડિયાનો દર્શાવવા માટે CoWIN ડિજિટલ પોર્ટલ રીકન્ફિગર કરવામાં આવ્યું
કોવિશિલ્ડના બીજા ડોઝ માટે પહેલાંથી ઑનલાઇન બુકિંગ થયેલી એપોઇન્ટમેન્ટ્સ માન્ય રહેશે; CoWIN દ્વારા રદ કરવામાં આવી રહી નથી
લાભાર્થીઓને બંને ડોઝ વચ્ચે વધારવામાં આવેલા સમયગાળાને અનુરૂપ કોવિશિલ્ડના બીજા ડોઝની એપાઇન્ટમેન્ટ ફરી નિર્ધારિત કરવાની સલાહ
ડૉ. એન.કે. અરોરાની અધ્યક્ષતા હેઠળના કોવિડ કાર્યકારી સમૂહે કોવિશિલ્ડ રસીના પ્રથમ ડોઝ અને બીજા ડોઝ વચ્ચે 12-16 અઠવાડિયાનો અંતરાલ રાખવાની સલાહ આપી છે. ભારત સરકાર દ્વારા 13 મે 2021ના રોજ આ ભલામણ સ્વીકારવામાં આવી છે.
ભારત સરકારે આ ફેરફાર અંગે રાજ્યો અને કેન્દ્રશાસિત પ્રદેશોને જાણ કરી દીધી છે. કોવિશિલ્ડ રસીના બે ડોઝ વચ્ચેનો અંતરાલ 12-16 અઠવાડિયાનો દેખાય તે માટે CoWIN ડિજિટલ પોર્ટલને રીકન્ફિગર કરવામાં આવ્યું છે.
જોકે, મીડિયાના એક વર્ગમાં ફરતા થયેલા અહેવાલોમાં એવું જણાવવામાં આવે છે કે, જેમણે CoWIN પર તેમના બીજા ડોઝ માટે 84 દિવસ કરતાં ઓછા સમયમાં અગાઉથી જ એપોઇન્ટમેન્ટનું બુકિંગ કરાવી દીધું છે તેમને રસીકરણ કેન્દ્ર પર કોવિશિલ્ડની રસીનો બીજો ડોઝ લીધા વગર જ પાછા ફરવું પડે છે.
આથી, સ્પષ્ટતા કરવામાં આવે છે કે હવે CoWIN ડિજિટલ પોર્ટલ પર જરૂરી ફેરફારો કરી દેવામાં આવ્યા છે. પરિણામે, લાભાર્થીએ પહેલો ડોઝ લીધા પછી 84 દિવસ કરતાં ઓછા સમયમાં હવે પછી ઑનલાઇન અથવા સ્થળ પર થતી એપોઇન્ટમેન્ટ્સનું બુકિંગ થઇ શકશે નહીં.
વધુમાં, જેમણે પહેલાંથી જ કોવિશિલ્ડના બીજા ડોઝ માટે ઑનલાઇન એપોઇન્ટમેન્ટ્સનું બુકિંગ કરાવી દીધું છે તેમને માન્ય ગણવામાં આવશે અને CoWIN દ્વારા તેને રદ કરવામાં આવી રહ્યાં નથી. વધુમાં, લાભાર્થીઓને સલાહ આપવામાં આવે છે કે તેઓ કોવિશિલ્ડનો પ્રથમ ડોઝ લીધાના 84 દિવસ પછી તેમના બીજા ડોઝ માટે એપોઇન્ટમેન્ટનું બુકિંગ કરાવે.
કેન્દ્ર સરકારે રાજ્યો અને કેન્દ્રશાસિત પ્રદેશોને પુનરુચ્ચાર કર્યો છે કે, કોવિશિલ્ડના બે ડોઝ વચ્ચેના અંતરાલમાં ફેરફાર કરવામાં આવ્યો તે પહેલાં કોવિશિલ્ડના બીજા ડોઝ માટે ઑનલાઇન બુક કરવામાં આવેલી એપોઇન્ટમેન્ટ્સને અવશ્ય માન આપે.
કેન્દ્રીય આરોગ્ય મંત્રાલયે રાજ્યો/કેન્દ્રશાસિત પ્રદેશોને સલાહ આપી છે કે, ફિલ્ડ પર ઉપસ્થિત સ્ટાફને સૂચના આપવામાં આવે કે, જો આવા લાભાર્થીઓ રસીકરણ માટે આવે તો, કોવિશિલ્ડનો બીજો ડોઝ તેમને અવશ્ય આપવો અને તેમને રસી આપ્યા વગર પાછા મોકલવા નહીં. તેમને એવી પણ સલાહ આપવામાં આવી છે કે, આ ફેરફાર અંગે લાભાર્થીઓને જાણ થાય તે માટે જાગૃતિ પ્રવૃત્તિઓ પણ હાથ ધરવામાં આવે.
SD/GPJD
(Visitor Counter : 165
મંત્રીમંડળ
કેબિનેટે ભારત અને આંતરરાષ્ટ્રીય સૌર સંગઠન વચ્ચે થયેલીમુખ્યાલય  સંધિને મંજુરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળે ભારત અને આંતરરાષ્ટ્રીય સૌર સંગઠન વચ્ચે થયેલી મુખ્યાલય  સંધિને આગળ વધારવાની કાર્યોત્તર મંજુરી આપી દીધી છે અને વિદેશ મંત્રાલયને મુખ્યાલય સંધિ પર હસ્તાક્ષર કરવા માટેની અધિકૃતતા આપી દીધી છે. આ સંધિ પર 26 માર્ચ 2018ના રોજ હસ્તાક્ષર કરવામાં આવ્યા હતા.
મુખ્યાલય સંધિ ભારત અને આઈએસએ વચ્ચેની વિધેયાત્મક વ્યવસ્થાને સંસ્થાગત સ્વરૂપ આપશે. તે આઈએસએના આંતર સરકારી સંસ્થા તરીકેના સરળ હસ્તાંતરણમાં મદદરૂપ બનશે. આઇએસએનું નિર્માણ ભારત સહિતના આઈએસએ સભ્ય રાષ્ટ્રોમાં સૌર ટેકનોલોજીના વિકાસ અને ગોઠવણીને વધુ સારી બનાવવામાં સહાયભૂત બનશે.
J.Khunt/GP/RP
(Visitor Counter : 150
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 158 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 14.13 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,58,01,46,015
|
|
બાકી ઉપલબ્ધ
|
|
14,13,44,641
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 158 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 14.13 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 160
પ્રધાનમંત્રીનું કાર્યાલય
એથેન્સમાં ભારતીય સમુદાય સાથે પ્રધાનમંત્રીની વાતચીત
પ્રધાનમંત્રી શ્રી નરેન્દ્ર મોદીએ 25 ઓગસ્ટ 2023ના રોજ એથેન્સમાં એથેન્સ કન્ઝર્વેટોર ખાતે ભારતીય સમુદાયને સંબોધન કર્યું હતું.
તેમના સંબોધનમાં, પ્રધાનમંત્રીએ ભારત હાલમાં જે અભૂતપૂર્વ પરિવર્તનમાંથી પસાર થઈ રહ્યું છે અને વિવિધ ક્ષેત્રોમાં જે પ્રગતિ થઈ રહી છે તેના પર ભાર મૂક્યો હતો. તેમણે ચંદ્રયાન મિશનની સફળતાની પ્રશંસા કરી હતી.
પ્રધાનમંત્રીએ બહુપક્ષીય ભારત-ગ્રીસ સંબંધોને આગળ વધારવામાં ગ્રીસમાં ભારતીય સમુદાયના યોગદાન પર પ્રકાશ પાડ્યો અને તેમને ભારતની વિકાસગાથાનો એક ભાગ બનવા વિનંતી કરી.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ઍક્ઝામ વૉરિયર્સના અપડેટેડ સંસ્કરણની જાહેરાત કરી
પ્રધાનમંત્રીએ કહ્યું, ચાલો પરીક્ષા આપી રહેલા આપણા યુવાનોને મદદરૂપ થઇએ
પ્રધાનમંત્રી શ્રી નરેન્દ્ર મોદીએ આજે આનંદની લાગણી સાથે ઍક્ઝામ વૉરિયર્સના અપડેટેડ સંસ્કરણની જાહેરાત કરી હતી.
તેમણે જણાવ્યું હતું કે, ઍક્ઝામ વૉરિયર્સનું નવું સંસ્કરણ વિદ્યાર્થીઓ, માતાપિતા અને શિક્ષકો પાસેથી મળેલા મૂલ્યવાન ઇનપુટ્સથી સમૃદ્ધ છે.
તેમણે એમ પણ જણાવ્યું હતું કે, તેમાં એવા સંખ્યાબંધ નવા ભાગો ઉમેરવામાં આવ્યા છે જે ખાસ કરીને માતાપિતા અને શિક્ષકોમાં રુચિ જગાવે તેવા છે.
તેમણે ઉમેર્યું હતું કે, “ચાલો આપણે સૌ મળીને પરીક્ષા આપી રહેલા આપણા યુવાનોને મદદરૂપ થઇએ.”
શ્રેણીબદ્ધ ટ્વીટ્સના માધ્યમથી પ્રધાનમંત્રીએ જણાવ્યું હતું કે, “અત્યારે પરીક્ષાની મોસમ ચાલી રહી હોવાથી, આપ સૌને જણાવતા મને આનંદ થાય છે કે, #ExamWarriors નું અપડેટેડ સંસ્કરણ હવે ઉપલબ્ધ છે.”
આ પુસ્તકમાં નવા મંત્રો અને સંખ્યાબંધ રસપ્રદ પ્રવૃત્તિઓ સમાવી લીધેલી છે. આ પુસ્તકમાં પરીક્ષા પૂર્વે તણાવ મુક્ત રહેવાની જરૂરિયાત પર વારંવાર ભાર મૂક્યો છે.
પરીક્ષાની તૈયારીઓને કેવી રીતે આનંદમાં પરિવર્તિત કરવી?
શું અમે ઘરમાં પરીક્ષાની તૈયારીઓ વખતે કરી શકીએ એવી કોઇ રસપ્રદ પ્રવૃત્તિઓ છે?
આનો એક ઉકેલ છે... નમો એપ્લિકેશન પર #ExamWarriors નું તદ્દન નવું મોડ્યુલ.
તેમાં વિદ્યાર્થીઓ અને માતાપિતાઓ માટે સંખ્યાબંધ રસપ્રદ પ્રવૃત્તિઓ છે.
#ExamWarriors નું નવું સંસ્કરણ વિદ્યાર્થીઓ, માતાપિતા અને શિક્ષકોના મૂલ્યવાન ઇનપુટ્સથી સમૃદ્ધ બનાવવામાં આવ્યું છે.
તેમાં એવા સંખ્યાબંધ નવા ભાગો ઉમેરવામાં આવ્યા છે જે ખાસ કરીને માતાપિતા અને શિક્ષકોમાં રુચિ જગાવે તેવા છે.
ચાલો પરીક્ષા આપી રહેલા આપણા યુવાનોને મદદરૂપ થઇએ!”
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ ભૂતપૂર્વ પ્રધાનમંત્રી ઇન્દિરા ગાંધીને તેમની જન્મજયંતી નિમિત્તે શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ ભૂતપૂર્વ પ્રધાનમંત્રી શ્રીમતી ઇન્દિરા ગાંધીને તેમની જન્મજયંતી નિમિત્તે શ્રદ્ધાંજલિ અર્પણ કરી હતી.
પ્રધાનમંત્રીએ કહ્યું, “ભૂતપૂર્વ પ્રધાનમંત્રી શ્રીમતી ઇન્દિરા ગાંધીજીને તેમની જન્મજયંતી નિમિત્તે શ્રદ્ધાંજલિ.”
DK/DS/RP
(Visitor Counter : 109
પ્રધાનમંત્રીનું કાર્યાલય
પ્રધાનમંત્રી શ્રીએ પરીક્ષા પે ચર્ચા પર મંત્રો અને પ્રવૃત્તિઓનો રસપ્રદ ભંડાર શેર કર્યો
પ્રધાનમંત્રી શ્રી નરેન્દ્ર મોદીએ પરિક્ષા પે ચર્ચા પર મંત્રો અને પ્રવૃત્તિઓનો એક રસપ્રદ ભંડાર શેર કર્યો છે જે પરીક્ષાના તણાવને હળવો કરવામાં મદદ કરશે.
પ્રધાનમંત્રી શ્રીએ ટ્વીટ કર્યું;
“તે પરીક્ષાની મોસમ છે અને અમારા #ExamWarriors પરીક્ષાની તૈયારીઓમાં ડૂબેલા હોવાથી, મંત્રો અને પ્રવૃત્તિઓનો એક રસપ્રદ ભંડાર શેર કરી રહ્યાં છે જે પરીક્ષાના તણાવને હળવો કરવામાં મદદ કરશે અને પરીક્ષાની ઉજવણી કરવામાં પણ મદદ કરશે. જૂઓ તો જરા…"
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી 3જી નવેમ્બરે તકેદારી જાગૃતિ સપ્તાહ નિમિત્તે કાર્યક્રમને સંબોધિત કરશે
પીએમ સીવીસીના નવા કમ્પ્લેઇન્ટ મેનેજમેન્ટ સિસ્ટમ પોર્ટલને લોન્ચ કરશે
પોર્ટલ નાગરિકોને તેમની ફરિયાદોની સ્થિતિ પર નિયમિત અપડેટ દ્વારા અંતથી અંત સુધીની માહિતી પ્રદાન કરશે
પ્રધાનમંત્રી શ્રી નરેન્દ્ર મોદી 3જી નવેમ્બરે વિજ્ઞાન ભવન, નવી દિલ્હીમાં સવારે 11 વાગ્યે સેન્ટ્રલ વિજિલન્સ કમિશન ના તકેદારી જાગૃતિ સપ્તાહ નિમિત્તે કાર્યક્રમને સંબોધશે.
આ પ્રસંગે, પ્રધાનમંત્રી CVCના નવા ફરિયાદ વ્યવસ્થાપન સિસ્ટમ પોર્ટલને લોન્ચ કરશે. પોર્ટલની કલ્પના નાગરિકોને તેમની ફરિયાદોની સ્થિતિ અંગે નિયમિત અપડેટ દ્વારા અંતથી અંત સુધીની માહિતી પૂરી પાડવા માટે કરવામાં આવી છે. તે “એથિક્સ એન્ડ ગુડ પ્રેક્ટિસીસ”; જાહેર પ્રાપ્તિ પર "પ્રિવેન્ટિવ વિજિલન્સ" અને વિશેષ અંક "VIGEYE-VANI" પર શ્રેષ્ઠ પ્રયાસોનાં સંકલન પર સચિત્ર પુસ્તિકાઓની શ્રેણી પણ બહાર પાડશે.
જીવનના તમામ ક્ષેત્રોમાં અખંડિતતાનો સંદેશ ફેલાવવા માટે તમામ હિતધારકોને સાથે લાવવા માટે CVC દર વર્ષે તકેદારી જાગૃતિ સપ્તાહનું અવલોકન કરે છે. આ વર્ષે, તે 31મી ઓક્ટોબરથી 6ઠ્ઠી નવેમ્બર સુધી નીચેની થીમ "વિકસિત રાષ્ટ્ર માટે ભ્રષ્ટાચાર મુક્ત ભારત" સાથે મનાવવામાં આવી રહી છે. પ્રધાનમંત્રી તકેદારી જાગૃતિ સપ્તાહની ઉપરોક્ત થીમ પર CVC દ્વારા આયોજિત રાષ્ટ્રવ્યાપી નિબંધ સ્પર્ધા દરમિયાન શ્રેષ્ઠ નિબંધ લખનારા પાંચ વિદ્યાર્થીઓને ઇનામ પણ આપશે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 78.58 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 5.16 કરોડથી વધુ ડોઝ ઉપલબ્ધ છે, જ્યારે 1.16 કરોડથી વધુ ડોઝ પાઈપલાઈનમાં છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
78,58,15,125
|
|
આપવાના બાકી
|
|
1,16,11,210
|
|
બાકી ઉપલબ્ધ
|
|
5,16,98,785
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 78.58 કરોડ  થી વધુ રસી પૂરી પાડી છે અને બીજા 1.16 કરોડ  ડોઝ હજુ ઉપલબ્ધ છે.
હાલમાં, કોવિડ-19 રસીના 5.16 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 141
સંચાર અને સુચના પ્રૌદ્યોગિકી મંત્રાલય
નોટિફિકેશન નંબર R&E/1-1/DR/Sports Quota/2021 તારીખ: 25.10.2021ને રદ કરવા અને ગુજરાત પોસ્ટલ સર્કલમાં વર્ષ - 2021 સુધી ની ખાલી જગ્યાઓ ભરવા માટે નવી સૂચના
નોટિફિકેશન નંબર R&E/1-1/DR/Sports Quota/2021 તારીખ: 25.10.2021 ને રદ કરવા અને ગુજરાત પોસ્ટલ સર્કલમાં વર્ષ - 2021 સુધી ની ખાલી જગ્યાઓ ભરવા માટે પોસ્ટલ આસિસ્ટન્ટ, સોર્ટિંગ આસિસ્ટન્ટ, પોસ્ટમેન, મેઈલ ગાર્ડ અને મલ્ટી-ટાસ્કિંગ સ્ટાફ કેડર માં મેરીટોરીયસ રમતવીરોની  નિમણૂંક માટે ઓનલાઈન અરજીઓ મેળવવા માટે નવી સૂચના જારી કરવામાં આવી છે.
ગુજરાત પોસ્ટલ સર્કલમાં નીચેની ગ્રુપ 'C' જગ્યાઓ માટે વર્ષ 2021 સુધીની ખાલી જગ્યાઓ ભરવા માટે સ્પોર્ટ્સ ક્વોટા હેઠળ ઓપન માર્કેટમાંથી મેરીટોરીયસ ખેલાડીઓની  સીધી ભરતી માટે ભારતીય નાગરિકો પાસે થી ઓનલાઈન મોડ [https://dopsportsrecruitment.in] દ્વારા અરજી મંગાવવામાં આવે છે.
|
|
ક્ર.
|
|
હોદ્દો
|
|
પગાર સ્તર  Rules, 2016 plus admissible allowances)
|
|
પોસ્ટ્સની સંખ્યા
|
|
-
|
|
પોસ્ટલ આસિસ્ટન્ટ
|
|
Level – 4 
|
|
49
|
|
-
|
|
પોસ્ટલ આસિસ્ટન્ટ -CO
|
|
Level – 4 
|
|
6
|
|
-
|
|
પોસ્ટલ આસિસ્ટન્ટ - SBCO
|
|
Level – 4 
|
|
2
|
|
-
|
|
સોર્ટિંગ આસિસ્ટન્ટ
|
|
Level – 4 
|
|
14
|
|
-
|
|
પોસ્ટમેન/મેલગાર્ડ
|
|
Level – 3 
|
|
56
|
|
-
|
|
મલ્ટી ટાસ્કિંગ સ્ટાફ 
|
|
Level – 1 
|
|
61
યોગ્યતા, શૈક્ષણિક લાયકાત, અનુભવ, ફી, ઉંમર, નિયમો અને શરતો વગેરેની વિગતો સંબંધિત પ્રોફોર્મા સાથે વેબસાઇટ [https://dopsportsrecruitment.in] પરથી જોઈ/ મેળવી શકાય છે.
YP/GP/JD
(Visitor Counter : 90
આર્થિક બાબતો પર મંત્રીમંડળીય સમિતિ
SJVN દ્વારા હિમાચલ પ્રદેશમાં 382 મેગાવોટ સુન્ની ડેમ હાઇડ્રો ઇલેક્ટ્રિક પ્રોજેક્ટ માટે રોકાણની મંજૂરી
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની કેબિનેટ સમિતિએ SJVN લિમિટેડ દ્વારા હિમાચલ પ્રદેશમાં 382 મેગાવોટના સુન્ની ડેમ હાઇડ્રો ઇલેક્ટ્રિક પ્રોજેક્ટ માટેના રોકાણને મંજૂરી આપી છે, જેની અંદાજિત કિંમત રૂ. 2614.51 કરોડ સહિત રૂ. 13.80 કરોડ ઈન્ફ્રાસ્ટ્રક્ચર સક્ષમ કરવાના ખર્ચ માટે ભારત સરકાર તરફથી અંદાજપત્રીય સહાય તરીકે, જાન્યુઆરી, 2022 સુધી રૂ.246 કરોડના સંચિત ખર્ચ માટે એક્સ-પોસ્ટ ફેક્ટો મંજૂરી આપવામાં આવી છે.
રૂ.2614 કરોડના પ્રોજેક્ટ ખર્ચમાં રૂ.2246.40 કરોડની સખત કિંમત, બાંધકામ દરમિયાનનું વ્યાજ  અને અનુક્રમે રૂ. 358.96 કરોડ અને રૂ. 9.15 કરોડના ફાઇનાન્સિંગ ચાર્જિસ નો સમાવેશ થાય છે. જથ્થામાં ફેરફાર  અને ડેવલપરને કારણે થતા સમયના વધારાને કારણે ખર્ચની વિવિધતા માટે સંશોધિત ખર્ચ મંજૂર મંજૂર ખર્ચના 10% સુધી મર્યાદિત રહેશે.
આત્મનિર્ભર ભારત અભિયાનના ઉદ્દેશ્યો અને ઉદ્દેશોને ધ્યાનમાં રાખીને, SJVN દ્વારા 382 મેગાવોટના સુન્ની ડેમ HEPની સ્થાપનાની વર્તમાન દરખાસ્ત સ્થાનિક સપ્લાયર્સ/સ્થાનિક સાહસો/MSMEsને વિવિધ લાભો પ્રદાન કરશે અને રોજગારને પ્રોત્સાહન આપવા ઉપરાંત દેશમાં ઉદ્યોગસાહસિકતાની તકોને પ્રોત્સાહિત કરશે. પ્રદેશનો સામાજિક-આર્થિક વિકાસ. પ્રોજેક્ટના અમલીકરણથી પ્રોજેક્ટના ટોચના બાંધકામ દરમિયાન લગભગ 4000 વ્યક્તિઓને પ્રત્યક્ષ અને પરોક્ષ રોજગારીનું સર્જન થશે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માનવ સંસાધન વિકાસ મંત્રાલય
નેશનલ એપ્રેન્ટિસશિપ તાલિમ યોજના વધુ પાંચ વર્ષ માટે ચાલુ રાખવા કેન્દ્રીય મંત્રીમંડળની મંજૂરી
નેશનલ એપ્રેન્ટિસશિપ તાલિમ યોજના હેઠળ એપ્રેન્ટિસશિપની તાલિમ મેળવનારા લોકોને રૂ. 3054 કરોડની સ્ટાઈપેન્ડની સહાય પૂરી પાડવામાં આવશે
ઉદ્યોગ અને વાણિજયિક સંગઠનો આશરે 9 લાખ એપ્રેન્ટિસને તાલિમ આપશે
પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી આર્થિક બાબતોની કેન્દ્રીય મંત્રીમંડળ સમિતિએ શિક્ષણ વિભાગની, નેશનલ એપ્રેન્ટિસશિપ તાલિમ યોજના  હેઠળ તાલિમ મેળવનારને વર્ષ 2021-22થી વર્ષ 2025-26 સુધી  રૂ. 3054 કરોડની સ્ટાઈપેન્ડની સહાયને મંજૂરી આપી છે.
ઉદ્યોગ અને વાણિજયિક સંગઠનો આશરે 9 લાખ એપ્રેન્ટિસને તાલિમ આપશે. એનએટીએસ એ ભારત સરકારની સુસ્થાપિત યોજના છે અને તેનાથી સફળતાપૂર્વક એપ્રેન્ટિસશિપ તાલિમ મેળવનારા વિદ્યાર્થીઓની નોકરી મેળવવાની પાત્રતામાં વધારો થયો છે.
જે એપ્રેન્ટિસે એન્જીન્યરીંગ, માનવવિદ્યાઓ, વિજ્ઞાન અને વાણિજયમાં સ્નાતક કે ડિપ્લોમા પ્રોગ્રામ પૂર્ણ કર્યો હોય તેમને દર મહિને અનુક્રમે રૂ. 9, 000 અને રૂ. 8,000નુ સ્ટાઈપેન્ડ આપવામાં આવશે.
સરકારે આગામી 5 વર્ષ માટે રૂ. 3,000 કરોડના ખર્ચને મંજૂરી આપી છે, જે અગાઉના 5 વર્ષમાં ખર્ચવામાં આવેલા રકમ કરતાં 4.5 ગણી છે. એપ્રેન્ટિસશિપ માટે કરવામાં આવેલો આ વધુ ખર્ચ રાષ્ટ્રીય શિક્ષણ નીતિ 2020 ને વેગ આપવાની નીતિ મુજબ કરવામાં આવ્યો છે.
સરકારની " સબકા સાથ, સબકા વિકાસ, સબકા વિશ્વાસ અને સબકા પ્રયાસ " ઉપર ભાર મુકવાની નીતિ હેઠળ એનએટીએસનો વ્યાપ વધુ વિસ્તારવામાં આવ્યો છે. એન્જીન્યરિંગના પ્રવાહના વિદ્યાર્થીઓ ઉપરાંત માનવવિદ્યાઓ, વિજ્ઞાન અને વાણિજયના વિદ્યાર્થીઓને પણ આ યોજના હેઠળ સમાવી લેવામાં આવ્યા છે. આ યોજનાથી કૌશલ્યની વ્યવસ્થાને મજબૂત બનાવીને કૌશલ્યનું સ્તર ઉંચુ લઈ જવાનુ ધ્યેય છે. આને પરિણામે આગામી 5 વર્ષમાં અંદાજે 7 લાખ યુવાનોને રોજગારી પ્રાપ્ત થશે.
એનએટીએસ 'પ્રોડકશન લીંક્ડ ઈન્સેન્ટિવ' યોજના હેઠળ મોબાઈલ મેન્યુફેકચરિંગ, ફાર્મા સેકટર, મેડિકલ ડિવાઈસિસ મેન્યુફેકચરિંગ, ઈલેકટ્રોનિક/ટેકનોલોજી ઑટોમોબાઈલ્સ જેવાં ઉભરતાં ક્ષેત્રોમાં એપ્રેન્ટિસશિપ પૂરી પાડવામાં આવશે. આ યોજના હેઠળ ગતિ શક્તિ હેઠળ જેની ઓળખ કરાઈ છે તેવાં કનેક્ટિવિટી/લોજીસ્ટિક્સ જેવાં ઔદ્યોગિક ક્ષેત્રો માટે કુશળ માનવ બળ તૈયાર કરશે.
SD/GP/JD
(
પ્રધાનમંત્રીનું કાર્યાલય
પીએમએ સિડનીમાં આગામી ક્વાડ સમિટની યજમાની કરવા બદલ ઑસ્ટ્રેલિયન પીએમ એન્થોની અલ્બેનિસનો આભાર માન્યો
પ્રધાનમંત્રી શ્રી નરેન્દ્ર મોદીએ ઓસ્ટ્રેલિયાના સિડનીમાં આગામી ક્વાડ સમિટની યજમાની કરવા બદલ ઓસ્ટ્રેલિયાના પ્રધાનમંત્રી એન્થોની અલ્બેનિસનો આભાર માન્યો હતો.
ઓસ્ટ્રેલિયાના પીએમના ટ્વીટનો જવાબ આપતા પ્રધાનમંત્રીએ ટ્વીટ કર્યું;
“સિડનીમાં આગામી ક્વાડ સમિટનું આયોજન કરવા બદલ @AlboMPનો આભાર, જે મુક્ત, ખુલ્લા અને સમાવિષ્ટ ઈન્ડો-પેસિફિકને સુનિશ્ચિત કરવાના અમારા પ્રયત્નોને પ્રોત્સાહન આપશે.
હું આપણી સકારાત્મક કાર્યસૂચિને આગળ વધારવા માટે સમગ્ર ડોમેન્સમાં ક્વાડ સહયોગને મજબૂત કરવા પર મારી મુલાકાત અને ચર્ચાની આતુરતાપૂર્વક રાહ જોઉં છું.”
YP/GP/JD
(